《立儿扶其母榇还乡作此以示四首 其四》
明代·苏葵

谁为儿孙积俸金，作官偏费老年心。好看司马传家训，更究杨雄远酒箴。

见恶探汤应自罕，读书如渴易成深。到家不忘趋庭语，鞭辟应须向上寻。

作者简介：广东顺德人，字伯诚。成化二十三年进士。弘治中以翰林编修升江西提学佥事。性耿介，不谄附权贵。为太监董让陷害，理官欲加之刑。诸生百人拥入扶葵去，事竟得雪。在任增修白鹿书院。官至福建布政使。有《吹剑集》。